open-index/open-wikipedia-markdown huggingface dataset:
נוף בלסטאק בבוקר מול השמש

**נוף בלסטאק בבוקר מול השמש** הוא ציור שמן על בד מאת פול סזאן, שנוצר בשנים 1882–1883. ממדיו 60.5 על 92.5 ס"מ. היצירה נתרמה למוזיאון ישראל בירושלים בידי הקרן לירושלים מתוך אוסף סם שפיגל, ומספר הרישום שלה הוא B97.0482.

## תיאור היצירה

לסטאק, עיירת תעשייה קטנה לחוף הים התיכון סמוך למרסיי, הייתה יעד חביב על אמנים רבים. סזאן החל לצייר בה כבר בשנות השישים של המאה ה־19, שב לשם ב־1870 כדי להימנע מגיוס במלחמת פרוסיה–צרפת, והמשיך לשוב לאזור גם לאחר מכן. בביקורו בשנת 1882, שבו גם פייר-אוגוסט רנואר הגיע למקום לאחר מסעו באיטליה, צייר סזאן את היצירה.

הציור מתאפיין בשכבות צבע דקות ובהירות בגוני פסטל שקופים למחצה, היוצרים תחושה המזכירה ציור באקוורל. קטעים לא מבוטלים של בד גלוי מוסיפים לגוון הכללי זהוב ובהיר, המדגיש את אור השמש החזק והחום האופייניים לדרום צרפת. קווי העיפרון, שנותרו גלויים מתחת לצבע, מאפשרים להתחקות אחר השינויים התכופים שביצע האמן במבנה הקומפוזיציה.

עץ המוצב בצד הימני מטיל צל חד על קדמת הציור ויוצר תחושת עומק. במרכז הקומפוזיציה מתוארת קבוצה של בתים, הנראית מנקודת תצפית גבוהה, בצורות פשוטות המזכירות מוצקים גאומטריים. קירותיהם מוארים לסירוגין, ומשקפים את משחקי האור. ברקע נראים רכסים בגוונים חיוורים ובתים מרומזים, ואילו השמים נוצרים על ידי קרקעית בצבע בז' עם נגיעות כחול בהיר. קצב פנימי מתגלה בחזרות של זוויות ישרות בענפי העצים, בבתים ובחלונות, ובמשיכות מקבילות של המכחול. העץ הימני, שענפיו נפרשים מעל הבתים, יוצר חיבור חזותי עם ההרים שברקע, שכן אחד מענפיו ממשיך את קו המתאר הגלי של המדרונות.

## תולדות היצירה

בשנת 1907 הגיע ללסטאק האמן ז'ורז' בראק, שביקש להבין את חידושיו של סזאן במקום שבו יצר את נופיו. בראק, שהכיר את מכתבו של סזאן לאמיל ברנאר ובו הניסוח המפורסם "טפל בטבע באמצעות גליל, כדור וחרוט", צייר כאן את הנופים הקוביסטיים הראשונים שלו. בדרך זו קישר בין חידושיו של סזאן בשלהי המאה ה־19 לבין הופעת האוונגרד המודרני בראשית המאה ה־20.

## קישורים חיצוניים

## הערות שוליים

קטגוריה:פול סזאן
קטגוריה:ציורי נוף
קטגוריה:ציורי שמן
קטגוריה:עצים בציורים
קטגוריה:ציורים מהמאה ה-19
קטגוריה:מוזיאון ישראל: ציורים
פיירו וארלקינו

**פיירו וארלקינו** (בצרפתית: **Pierrot et Arlequin**), הידוע גם בשם **מארדי גרא**, הוא ציור שמן משנת 1888 מאת האמן הצרפתי פול סזאן. היצירה מתארת שתי דמויות מהמסורת של הקומדיה דל'ארטה' פיירו וארלקינו והיא נחשבת לחריגה במכלול עבודותיו של סזאן בזכות אופייה התיאטרלי וההומוריסטי.

## תיאור היצירה
הציור מציג שתי דמויות מחופשות: בנו של סזאן מופיע בדמות הארלקינו, המוביל תהלוכה דמיונית ומחזיק מטה לבן, ולצדו לואי גיום, המגולם כפיירו, צועד בעקבותיו ונראה כמי שעומד לחטוף ממנו את המטה. התמונה צוירה בפריז, בסטודיו של סזאן ברחוב ואל־דה־גראס, שבו שהה בסוף 1888. קודם ליצירה זו הכין האמן רישומים רבים בהשראת הקומדיה דל'ארטה ואף צייר שלוש גרסאות שונות של הארלקינו.

פיירו לבוש תלבושת לבנה ורחבה, שקיפלהּ העדין מחזיר את צבעי הסביבה ויוצר הארה על פניו. הארלקינו מוצג בלבוש צמוד ומשובץ באדום וכחול, המכניס חום ועליזות אל תוך הקומפוזיציה. בניגוד לעבודות אחרות של סזאן, שבהן הדמויות מתוארות לעיתים קרובות כמנותקות זו מזו, כאן מתגלה קשר הדוק באמצעות מבטים ותנועות גוף.

הרקע מורכב מווילון גדול עשוי בד עלים, המוכר גם מנופי טבע דומם של סזאן. הווילון בצבע זית עמום יוצר ניגוד מרכך לצבעי האדום והשחור־כחול של הדמויות, ומעניק יציבות למבנה התמונה. העיבוד הקפדני של התלבושות והבדים מצביע על תשומת לב מיוחדת לפרטי הציור.

## פרשנות וניתוח
הציור אינו מצטמצם בהצגת דמויות מחופשות אלא מבטא גם משמעות מעבר לכך: הדמויות מתוארות "כמותן עצמן", ולא רק כשחקנים על במה. ניגודי הצבעים החדים יוצרים עימות חזותי שהאמן שולט בו בקפידה: התבנית החוזרת של יהלומי תלבושת הארלקינו מהווה אתגר קומפוזיציוני, אך סזאן מסגר אותה באמצעות המטה הלבן של הארלקינו והמסה הלבנה של פיירו, כך שעוצמתה מוכללת במבנה הכללי. קוים נוספים חוצים את הקומפוזיציה ויוצרים תחושת תנועה: קו יורד מהקפל בווילון שמעל ראשו של פיירו עובר דרך תלבושתו ועד לרגלו, במקביל להטיית גופו של הארלקינו; ובמקביל נראית סדרת קווים המובילים לפינה הימנית התחתונה - שולי השרוול של פיירו, כיסו, שולי התלבושת ותנוחת שלוש מתוך ארבע רגליים - ואלו יוצרים תחושה של דחיפה קדימה. משחקי הכוחות בין דחיפת פיירו להתנגדות הארלקינו מאזנים זה את זה, אך גם מחדדים את תחושת התנועה.

## השוואות ליצירות אחרות
הציור *פיירו וארלקינו* הוצב בהקשר רחב של יצירות קרקס ופסטיבל, נושא שהיה אהוד על אמני סוף המאה ה־19 וראשית המאה ה־20. בין השוואותיו ניתן למנות את *מופע הקרקס* מאת ז'ורז' סרה, *מיס לה לה בקרקס פרננדו* מאת אדגר דגה ו*להטוטנים בקרקס פרננדו* מאת פייר-אוגוסט רנואר. לצד זאת, ניכרת גם זיקה ליצירתו של סזאן עצמו: הווילון הירקרק שמופיע ברקע הציור ניכר גם במספר ציורי טבע דומם שלו, וכן בציור *[[מאדאם סזאן בכורסה הצהובה]]*.

## קישורים חיצוניים

## הערות שוליים

קטגוריה:מוזיאון פושקין: ציורים
קטגוריה:פול סזאן
קטגוריה:ציורים מהמאה ה-19
קטגוריה:ציורי שמן
קטגוריה:קומדיה דל'ארטה
קטגוריה:גברים בציור
הפיגוע באוטובוס סמוך למירון

**הפיגוע באוטובוס סמוך למירון** היה פיגוע ירי לעבר אוטובוס שהתרחש ב-22 בספטמבר 1955 סמוך למושב מירון שבגליל העליון, ובו נרצחו שניים מנוסעי האוטובוס ונפצעו עשרה. 

אוטובוס של אש"ד שנסע מחיפה לצפת ולגליל העליון הותקף, בשעה 19:05, בירי מקלעים וברימוני יד, כשנסע סמוך למושב מירון. נהג האוטובוס, בנימין צור, שנפצע מהירי, עצר את האוטובוס ומנע את התדרדרותו לתהום. דב הורן, שנהג במשאית עמוסה של "סולל בונה" וראה את הירי לעבר האוטובוס עצר את משאיתו בין היורים לבין האוטובוס, ובכך הגן על נוסעי האוטובוס. גם לעברו הושלכו רימוני יד ונורו יריות, שמהם נפגע הנוסע שישב לידו. כעבור כשתי דקות הסתלקו ארבעת המחבלים, שהגיעו ממארון א-ראס שבלבנון.

בפיגוע נרצחו , תייר מארצות הברית בן 28, ו, מורה בת 29 מקיבוץ סאסא. חמישה נוסעים נפצעו קשה וחמישה נפצעו קל.

## ראו גם
* הפיגוע בקו 361 בצומת מירון (2002)

## קישורים חיצוניים
* 
* 

## הערות שוליים

מירון
קטגוריה:1955 בישראל
מירון
מירון
מירון
עונת 2025 בגביע ליברטדורס

**עונת 2025 בגביע ליברטדורס** (בספרדית: ****) היא העונה ה-66 של גביע ליברטדורס, טורניר הכדורגל למועדונים הבכיר ביותר באמריקה הדרומית, המאורגנת על ידי CONMEBOL.

הקבוצה הזוכה תשחק בגביע העולם למועדונים 2026, והעפילה ישירות לשלב הבתים של עונת 2026 בגביע ליברטדורס.

פלמנגו זכתה בגביע בפעם הרביעית בתולדות המועדון.
## קבוצות
47 הקבוצות הבאות העפילו לטורניר, מ-10 התאחדויות הכדורגל החברות ב-CONMEBOL:
* מחזיקת הגביע - בוטפיגו
* מחזיקת גביע סודאמריקנה - ראסינג קלוב
* ברזיל: 7 קבוצות
* ארגנטינה: 6 קבוצות
* 8 ההתאחדויות הנותרות: 4 קבוצות כל אחת
הכניסה לכל שלב בתחרות נעשתה באופן הבא:
* שלב הבתים (28 קבוצות):
** אלופת גביע ליברטדורס המכהנת -
** אלופת גביע סודאמריקנה המכהנת -
** מקומות 1–5 בברזיל ובארגנטינה
** מקומות 1–2 ב-8 ההתאחדויות הנותרות
* שלב שני (13 קבוצות):
** מקומות 6–7 בברזיל
** מקום 6 בארגנטינה
** מקומות 3–4 מצ'ילה וקולומביה
** מקום 3 ב-6 ההתאחדויות הנותרות
* שלב ראשון (6 קבוצות):
** מקום 4 בבוליביה, אקוודור, פרגוואי, פרו, אורוגוואי וונצואלה

## לוח זמנים

## שלבי התחרות
### שלב מוקדם
בשלב זה התתפו 22 קבוצות. הוא התחיל ב-2 בפברואר והסתיים ב-15 במרץ. בסיום השלב אליאנסה לימה (פרו), באהיה (ברזיל), סרו פורטניו (פרגוואי) וברצלונה ספורטינג קלוב (אקוודור) העפילו לשלב הבתים. ארבע המפסידות במשחקי סיום השלב הועברו לשלב הבתים בגביע סודאמריקנה.

### שלב הבתים
קבוצות שסיימו במקומות 1 ו-2 העפילו לשלב הנוקאאוט. קבוצות שסיימו את הבית במקום השלישי הועברו לגביע סודאמריקנה.
#### בית א'

#### בית ב'

#### בית ג'

#### בית ד'

#### בית ה'

#### בית ו'

#### בית ז'

#### בית ח'

#### שלב הנוקאאוט

### הגמר

## קישורים חיצוניים

* פרטים על התחרות
* נתונים מאתר worldfootball
* נתונים מאתר transfermarkt

קטגוריה:עונות בגביע ליברטדורס
קטגוריה:תחרויות כדורגל ב-2025
קטגוריה:2025 באמריקה הדרומית
ריבונוקלאוזיד

**ריבונוקלאוזיד** הוא סוג של נוקלאוזיד הכולל ריבוז כמרכיב.

דוגמה אחת לריבונוקלאוזיד היא ציטידין. 

גם אדנוזין הוא ריבונוקליאוזיד. נוקליאוזיד הוא מולקולה שמורכבת מבסיס חנקני (למשל אדנין) וסוכר (ריבוז או דאוקסיריבוז). כשמדובר בריבוז ולא דאוקסיריבוז, הנוקליאוזיד נקרא ריבונוקליאוזיד. אדנוזין מורכב מאדנין, שהוא הבסיס החנקני, וריבוז שהוא הסוכר, ולכן הוא ריבונוקליאוזיד.

כשמוסיפים קבוצת פוספט, נוצר ריבונוקליאוטיד, למשל ATP (Adenosine Triphosphate).

## הערות שוליים

קטגוריה:DNA
קטגוריה:גנטיקה
תיעוד

**תיעוד** הוא כל חומר שניתן להעברה המשמש לתיאור, הסבר או הדרכה לגבי תכונות מסוימות של אובייקט, מערכת או הליך, כגון חלקיו, הרכבתו, התקנתו, תחזוקתו והשימוש בו. כצורה של ניהול ידע ו, תיעוד יכול להיות זמין על גבי נייר, באופן מקוון, או על מדיה דיגיטלית או , כגון רשמקול או תקליטורים. דוגמאות לכך הן מדריכים למשתמש, ספרים לבנים,  ומדריכי עזר מהירים. תיעוד על נייר או עותק קשיח הפך פחות נפוץ. תיעוד מופץ לעיתים קרובות דרך אתרי אינטרנט, מוצרי תוכנה ויישומים מקוונים אחרים.

אין לטעות בין תיעוד כאוסף של חומרי הדרכה לבין , חקר הרישום והאחזור של מידע.

## עקרונות ליצירת תיעוד
אף על פי שהתקנים של ארגון התקינה הבין-לאומי (ISO) אינם זמינים לציבור בקלות, מדריך ממקורות אחרים בנושא זה יכול לשמש לאותה מטרה.

פיתוח תיעוד עשוי לכלול ניסוח מסמכים, עיצובם, הגשתם, סקירתם, אישורם, הפצתם, פרסומם מחדש ומעקב אחריהם, וכל אלה נעשים בהתאם ל הנהוג בתעשייה הכפופה לרגולציה. התהליך יכול לכלול גם יצירת תוכן מאפס. תיעוד צריך להיות קל לקריאה ולהבנה. אם הוא ארוך מדי ורב-מלל, הוא עלול להיות מובן שלא כהלכה או שיתעלמו ממנו. יש להשתמש במילים ברורות ותמציתיות, ויש להגביל את אורך המשפטים ל-15 מילים לכל היותר. בתיעוד המיועד לקהל הרחב יש להימנע משימוש במונחים מגדריים ומהטיות תרבותיות. בסדרת נהלים, יש למספר את השלבים באופן ברור. חלק ממאפייני האיכות של תיעוד הם: שלמות, בהירות, הבנה, מבנה, נכונות, עריכה, מעקביות, שלמות/אותנטיות (למשל, היסטוריית שינויים), אובייקטיביות.

## הפקת תיעוד
כותבים טכניים ואנשי התקשורת של התאגיד/חברה הם אנשי מקצוע שתחום עיסוקם ועבודתם הוא תיעוד. באופן אידיאלי, לכותבים טכניים יש רקע הן בנושא המתועד והן בכתיבה, ניהול תוכן וארכיטקטורת מידע. כותבים טכניים משתפים פעולה בדרך כלל עם , כגון מהנדסים, מומחים טכניים, אנשי מקצוע רפואיים וכו', כדי להגדיר ולאחר מכן ליצור תיעוד שיענה על צורכי המשתמש.  כוללת סוגים אחרים של תיעוד כתוב, לדוגמה:
* תקשורת שיווקית (MarCom): כותבי MarCom שואפים להעביר את הצעת הערך של החברה באמצעות מגוון אמצעי דפוס, מדיה אלקטרונית ומדיה חברתית. תחום זה של כתיבה תאגידית עוסק לעיתים קרובות במענה להצעות.
* תקשורת טכנית (TechCom): כותבים טכניים מתעדים את המוצר או השירות של החברה. פרסומים טכניים יכולים לכלול מדריכים למשתמש, מדריכי התקנה ותצורה, ונהלים לאיתור תקלות ותיקונן.
* שפה משפטית: סוג זה של תיעוד מוכן לעיתים קרובות על ידי עורכי דין או עוזרים משפטיים.
* תיעוד ציות: סוג זה של תיעוד מקדד נוהלי עבודה סטנדרטיים, עבור כל צורך של ציות רגולטורי, כמו אישורי בטיחות, מיסוי, מימון ואישורים טכניים.
* תיעוד בתחום הבריאות: תחום תיעוד זה כולל רישום ואימות בזמן אמת של אירועים שהתרחשו במהלך מתן טיפול רפואי.

## תיעוד במדעי המחשב
### סוגים
להלן סוגים נפוצים של תיעוד תוכנה:
* 
* דרישות /  / היקף העבודה
* עיצוב תוכנה ו
*  ומפרטים פונקציונליים
* ניהול שינויים, מעקב אחר שגיאות ושיפורים
* בדיקות קבלה של משתמשים

להלן סוגים נפוצים של תיעוד חומרה ושירותים:
* 
* 
* גיליון נתונים למערכות טכנולוגיית המידע (למשל, שרתים, מתגים)
*  וספריית התשתיות של מערכות המידע

## קישורים חיצוניים
* 

*  IEEE Professional Communication Society
*  Information & Documentation List of selected tools


## הערות שוליים

קטגוריה:מידע
קטגוריה:תקשורת כתובה
קטגוריה:שיטות תקשורת
אייזק הקסטון

**אייזק "אייק" הקסטון** (באנגלית: **Isaac "Ike" Haxton**; נולד ב-6 בספטמבר 1985) הוא שחקן פוקר אמריקאי אשר זכה בצמיד אליפות העולם בפוקר ובגביע סבב טריטון.

## ביוגרפיה
הקסטון גדל בסירקיוז שבמדינת ניו יורק. הוא בעל תואר בפילוסופיה מאוניברסיטת בראון. הוא החל לשחק פוקר בגיל 18 בחדר הפוקר Turning Stone שבניו יורק. ב-2007 שיחק בטורניר הלייב הראשון שלו, אליפות סבב הפוקר העולמי, סיים במקום השני וזכה ב-862 אלף דולר בטורניר שהתקיים באיי הקריבים. הוא ממעט לשחק בטורנירים בעלי עלות כניסה אשר נמוכים מ-10,000 דולר ומשתתף קבוע בטורנירים בעלי עלות כניסה גבוהים במיוחד.

במסגרת אליפות העולם בפוקר סיים במקום השני בטורניר High Roller מיוחד בעל עלות כניסה של 40 אלף דולר לכבוד שנת ה-40 של אליפות העולם, וזכה ב-1.7 מיליון דולר.

ב-2023 זכה בצמיד אליפות העולם בפוקר הראשון שלו, כאשר ניצח את טורניר ה-High Roller בעל עלות כניסה של 25 אלף דולר, וזכה ב-1.7 מיליון דולר.

לאחר מספר סיומות במקום השני ו-34 הופעות בשולחן הגמר בסבב טריטון, הקסטון זכה בגביע הראשון שלו ב-2025 באירוע המרכזי של אומהה הולדם אשר התקיים בצ'ג'ו שבקוריאה הדרומית.

נכון לספטמבר 2025, הקסטון זכה בסך של כ-60.2 מיליון דולר מטורנירי פוקר, כשמתוכם כ-8.7 מיליון דולר בסבב אליפות העולם ו-19.5 מיליון דולר בסבב טריטון.

### צמידי אליפות העולם בפוקר

## קישורים חיצוניים

## הערות שוליים

קטגוריה:שחקני פוקר אמריקאים
קטגוריה:שחקני פוקר יהודים
קטגוריה:זוכי צמיד אליפות העולם בפוקר מארצות הברית
קטגוריה:זוכי טבעת סבב אליפות העולם בפוקר
קטגוריה:זוכי גביע סבב טריטון
קטגוריה:בוגרי אוניברסיטת בראון
קטגוריה:אמריקאים שנולדו ב-1985
כדורגל באולימפיאדת טוקיו (1964)

טורניר הכדורגל האולימפי של 1964 שוחק במסגרת אולימפיאדת טוקיו. לאור קיום ליגות מקצועיות חזקות הכדורגלנים החזקים של התקופה לא יכלו להשתתף בתחרות. התחרות סימנה את המשך תקופת הדומיננטיות של נבחרות מהגוש המזרחי שזכו בתמיכה כספית מגופים ממשלתיים. 

הטורניר כלל 14 נבחרות גברים מחמש קונפדרציות. 14 הנבחרות מוגרלות לארבעה בתים של ארבע/שלוש נבחרות, כשכל קבוצה משחקת משחק אחד נגד הנבחרות האחרות בבית שלה. על ניצחון הוענקו 2 נקודות ונקודה בודדת הוענקה על תיקו. בתום שלב הבתים עלו שתי הקבוצות המובילות לשלב הנוקאאוט, שהחל ברבע הגמר והגיע לשיאו במשחק על מדליית הזהב.

ב-29 משחקים נכבשו 123 שערים (4.2 בממוצע). במשחקים נוכחו 554,087 צופים.

משחק הגמר נערך באצטדיון האולימפי ב-23 באוקטובר 1964.  ניצחה את  2–1 וזכתה במדליית הזהב השנייה בתולדותיה. 

פרנץ בנה מהונגריה כבש 12 שערים והוכרז מלך השערים.

נבחרת ישראל השתתפה במוקדמות ולא העפילה למשחקי האולימפיאדה.

## הנבחרות שהעפילו
התחרות תוכננה ל-16 קבוצות. הקצאות היו כדלקמן:

* אירופה - 5 (נרשמו 21 נבחרות)
* אמריקה הדרומית - 2 (נרשמו 7 נבחרות)
* אמריקה הצפונית ומרכזית - 1 (נרשמו 5 נבחרות)
* אפריקה - 3 (נרשמו 11 נבחרות)
* אסיה - 3 (נרשמו 13 נבחרות)
* המדינה המארחת
* אלופה מכהנת

הערות:

1. נבחרת איטליה נפסלה כי כללה כדורגלנים לא מקצועיים. המקום הוצע לנבחרת  אך היא סירבה מחוסר זמן להתארגנות.

2. משלחת קוריאה הצפונית לא היגע למשחקים אחרי של-6 ספורטאים לא הונפקה ויזה על ידי שלטונות יפן.

## אצטדיונים

## שלב הבתים
### בית א'

### בית ב'

### בית ג'

### בית ד'

## שלבי הגמר

## משחק הגמר

## ישראל בתחרות
נבחרת ישראל השתתפה במוקדמות כחברה של קונפדרציית הכדורגל של אסיה. ישראל ניצחה 1:0 במשחק שנערך בוייטנאם הדרומית לאחר שער של ראובן יאנג, אך הפסידה במשחק בית 2:0. בסיכום שני משחקים נגד נבחרת וייטנאם הדרומי בכדורגל היא הודחה מתחרות.

## הדירוג הסופי

הערה:מיקום לפי האתר האולימפי

## קישורים חיצוניים

* נתונים מאתר RSSSF
* נתונים מאתר אולימפי
* נתונים מאתר פיפ"א
* נתונים מאתר transfermarkt
* נתונים מאתר התאגדות לכדורגל
* משחק הגמר - מתונים מפורטים

1964
קטגוריה:ענפי ספורט באולימפיאדת טוקיו (1964)
קטגוריה:תחרויות כדורגל ביפן
קטגוריה:תחרויות כדורגל ב-1964
אוסיינו ניאנג

**אוסיינו ניאנג** (בצרפתית: **Ousseynou Niang**; נולד ב-12 באוקטובר 2001 בזיגינשור שבסנגל) הוא כדורגלן סנגלי המשחק בעמדת הקשר בקבוצת רויאל אוניון סן-ז'ילואז מליגת העל הבלגית.

## קריירת מועדונים
ניאנג גדל במחלקת הנוער של דיאמברס, ובשנת 2019 החל לשחק בקבוצה הבוגרת של המועדון במסגרת ליגת העל הסנגלית. ב-17 במרץ 2022 חתם באודה מליגת העל הלטבית, במדיה ערך 15 הופעות ליגה והבקיע ארבעה שערים, ולאחר מכן חתם בריגה, גם היא מליגת העל הלטבית, במדיה ערך 33 הופעות ליגה והבקיע שמונה שערים.

ב-3 בספטמבר 2024 חתם על חוזה לחמש שנים ברויאל אוניון סן-ז'ילואז מליגת העל הבלגית.

## קישורים חיצוניים

## הערות שוליים

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני ריגה
קטגוריה:כדורגלני רויאל אוניון סן-ז'ילואז
קטגוריה:סנגלים שנולדו ב-2001
קופה ראשית – הסרט

**קופה ראשית – הסרט** הוא סרט קולנוע ישראלי המבוסס על סדרת הטלוויזיה המצליחה "קופה ראשית" עבור כאן 11.

## צוות השחקנים והדמויות
* **שירה שטיינבוך** (נועה קולר) – מנהלת סניף של רשת "שפע יששכר"
* **ראמזי עבד ראמזי** (אמיר שורוש) – העובד הנאמן ביותר בסופר. ממוצא ערבי. אוהב מאוד את הסופר ואת כל העובדים והלקוחות בו.
* **כוכבה שביט** (קרן מור) – קופאית בסופר. חברתה הטובה של ניסים ואנטולי.
* **ניסים שמעוני** (יניב סוויסה) – הקצב בסופר יחד עם אנטולי. חברם הטוב של כוכבה ואנטולי.
* **אנטולי קירילנקו** (דניאל סטיופין) – הקצב בסופר יחד עם ניסים. מולדבי אשר הגיע ממולדובה. בעל מבטא רוסי כבד. חברם הטוב של ניסים וכוכבה.
* **אמנון טיטינסקי** (דב נבון) – לקוח בסופר. קמצן מאוד ומרבה לריב עם כוכבה.

## הפקה
### פיתוח
צוות ההפקה הורכב מתסריטאי ובמאי הסדרה המקורית. יניב זוהר ונדב פרישמן, תסריטאי הסדרה המקורית, כתבו את הסרט, והודיעו שזה הפרויקט הכי גדול שעשו יחד. צוות ההפקה צומצם מהסדרה המקורית לסרט זה.

בספטמבר 2025 נפגשו שחקני הסרט, הכותבים ושאר צוות ההפקה לקריאת תסריט. הסרט צפוי לעלות לאקרנים בקיץ 2026. מלבד שחקני הסדרה לוהקו לסרט גם שירלי לוי ומשה אשכנזי.

צילומי הסרט החלו ב-3 בנובמבר 2025 והסתיימו ב-3 בדצמבר 2025.

## הערות שוליים

קטגוריה:סרטי 2026
קטגוריה:סרטים מבוססי סדרות טלוויזיה
קטגוריה:סרטים ישראליים משנת 2026
קטגוריה:סרטי קומדיה ישראליים
*סרט
The Concert for Bangladesh

***The Concert for Bangladesh*** (מאנגלית: "הקונצרט למען בנגלדש") הוא אלבום הופעה של הזמר-יוצר ג'ורג' האריסון. האלבום יצא לאור ב-20 בדצמבר 1971. האלבום מכיל קטעים מהקונצרט למען בנגלדש, שנערך במדיסון סקוור גארדן ב-1 באוגוסט 1971, ושהאריסון היה ממארגניו. כמו כן, השתתפו בקונצרט, בין היתר, בוב דילן, ראווי שנקר (שהיה אף הוא ממארגני הקונצרט), עלי אכבר חאן, רינגו סטאר, בילי פרסטון, ליאון ראסל, קלאוס פורמן ואריק קלפטון. הקונצרט היה מופע צדקה שנועד לגייס כספים למען פליטי מלחמת העצמאות של בנגלדש והיווה השראה למופעי צדקה מאוחרים יותר, דוגמת ה"לייב אייד". האירוע היה הפעם הראשונה מאז 1966 בו הופיעו האריסון ורינגו סטאר (שניהם היו אז חברי הביטלס) יחדיו על הבמה. זאת לאחר שלהקת הביטלס פרשה מהופעות.

את האלבום הפיק האריסון במשותף עם פיל ספקטור. אריזת קופסת האלבום כללה ספר בן 64 עמודים ובו תמונות מהקונצרט; עטיפת האלבום, שעוצבה על ידי , כללה תמונה של ילד הסובל מתת-תזונה היושב ליד קערה ריקה. יציאת האלבום התעכבה בשלושה חודשים עקב משא ומתן ממושך בין האריסון לשתי חברות התקליטים שהתחרו ביניהן על הוצאת האלבום לאור: קפיטול רקורדס וקולומביה רקורדס.

עם יציאתו לאור זכה האלבום להצלחה מסחרית גדולה. הוא הגיע לראש מצעדי האלבומים במספר מדינות וזכה בפרס גראמי לאלבום השנה במרץ 1973. האלבום יצא מחדש בשנת 2005, ארבע שנים לאחר מותו של האריסון, עם עיצוב גרפי מתוקן. נכון לשנת 2011 ממשיכות מכירות האלבום לקדם את קרן ג'ורג' האריסון של יוניצ"ף, שגייסה 1.2 מיליון דולר עבור ילדים בקרן אפריקה, בקמפיין לציון 40 שנה ליציאת האלבום לאור.

## רשימת הרצועות

## קישורים חיצוניים
* 

## הערות שוליים

קטגוריה:אלבומי ג'ורג' האריסון
קטגוריה:אלבומים שהופקו על ידי ג'ורג' האריסון
קטגוריה:אלבומי צדקה
שילינג סומלילנדי

**השילינג הסומלילנדי** הוא המטבע של סומלילנד – מדינה מוכרת חלקית בקרן אפריקה.

## היסטוריה
השילינג משמש כמטבע בחלקים מסומליה מאז 1921, כאשר השילינג המזרח אפריקאי היה במחזור בשטחי סומלילנד הבריטית לשעבר. לאחר קבלת העצמאות ואיחוד הטריטוריות לשעבר של סומלילנד הבריטית וסומליה האיטלקית בשנת 1960, המטבעות שלהם, השילינג המזרח אפריקאי והסומאלו (שהיו שווים בערכם) הוחלפו בערכם הנקוב בשנת 1962 בשילינג הסומלי. השמות ששימשו לערכים שלו היו סנט.

בספטמבר 1994, אישר הפרלמנט של סומלילנד את תוכניותיו של הנשיא אגל להנהיג מטבע חדש שיחליף את השילינג הסומלי.

שילינג סומלילנד צמוד לדולר האמריקאי בשער של 580 שילינג לדולר אמריקאי אחד. רק שטרות של 100, 500, 1,000 ו-5,000 שילינג נמצאים כעת במחזור.

## מטבעות
**השילינג הסומלילנדי** מחולק נומינלית ל-100 סנט, אך המטבעות הנקובים בסנטים מעולם לא הונפקו עקב ערכם הנמוך. המטבע בעל הערך הנמוך ביותר שהונפק הוא מטבע ה-1, שהוטבע לראשונה בשנת 1994. בשנת 2002 הונפקו מטבעות של 2 ו-5, הנושאים את תיאוריו של החוקר CBE ריצ'רד ברטון ותרנגול, בהתאמה. מטבעות נוספים שהונפקו הם מטבע ה-10, (המתאר קוף ירוק יער) ומטבע ה-20. מטבעות סומלילנד אינם מוטבעים או מופצים.

## קישורים חיצוניים

קטגוריה:מטבעות בני המרה
קטגוריה:מטבעות אפריקה
קטגוריה:סומלילנד
סל התפוחים

**סל התפוחים** (בצרפתית: **Le Panier de pommes**, באנגלית: **The Basket of Apples**) הוא ציור שמן על בד מאת פול סזאן, שנוצר בסביבות שנת 1893. היצירה נמצאת באוסף מכון האמנות של שיקגו ונחשבת לאחת מעבודותיו הידועות ביותר של האמן בתחום ציורי הטבע הדומם.

## תיאור היצירה
בציור מתוארים בקבוק יין, סל תפוחים המוטה קדימה כך שפרותיו נשפכים החוצה, צלחת עם עוגיות או לחמניות קטנות, ומפה לבנה מקומטת הנפרשת על השולחן. השולחן עצמו יוצר רושם של מלבן חסר זוויות ישרות, מה שמעניק לאובייקטים תחושה של חוסר יציבות. סזאן השתמש במשיכות מכחול כבדות ובצבעים זוהרים כדי להעניק לקומפוזיציה נפח ועוצמה, תוך יצירת תחושת דינמיות.

## פרשנות
במבט ראשון נדמה כי בציור קיימות טעויות פרספקטיביות: קווי השולחן שבורים ואינם ישרים, הבקבוק נראה נטוי, והעוגיות מוצגות מזוויות שונות בו־זמנית - חלקן מן הצד וחלקן מלמעלה. אולם מדובר בהחלטות מכוונות של סזאן, שביקש לערער על חוקי הפרספקטיבה המסורתיים הנהוגים מאז הרנסאנס. גישה זו נבעה מרצונו לייצג את אופן הראייה האנושית – המשתנה בתנועה ובזמן – ולא מבט יחיד וקפוא כפי שמייצרת המצלמה. בכך יצר סזאן שפה חזותית חדשה, שהשפיעה ישירות על אמני המאה ה־20 ובמיוחד על הקוביזם.

## תולדות התצוגה
*סל התפוחים* הוא אחת היצירות הבודדות שחתם סזאן. הציור הוצג לראשונה בפריז בשנת 1895 בתערוכה שאורגנה על ידי סוחר האמנות אמברואז וולאר. הייתה זו התערוכה הציבורית הראשונה של סזאן זה קרוב לעשרים שנה, והיא סימנה נקודת מפנה בהכרה ביצירתו. חשיפתו של הציור לציבור הרחב תרמה לעיצוב תדמיתו של סזאן כאחד ממבשרי האמנות המודרנית וכ"אבי הציור המודרני".

## הערות שוליים

קטגוריה:ציורי פירות
קטגוריה:ציורי מזון ומשקאות
קטגוריה:ציור פוסט-אימפרסיוניסטי
קטגוריה:פול סזאן
קטגוריה:טבע דומם
קטגוריה:ציורי שמן
קטגוריה:ציורים מהמאה ה-19
אנס סלאח א-דין

**אנס סלאח א-דין** (בהולנדית: **Anass Salah-Eddine**; נולד ב-18 בינואר 2001 באמסטרדם שבהולנד) הוא כדורגלן הולנדי המשחק בעמדת המגן השמאלי בקבוצת פ.ס.וו. איינדהובן מליגת העל ההולנדית, בהשאלה מרומא, ובנבחרת מרוקו.

## קריירת מועדונים
סלאח א-דין גדל במחלקות הנוער של בלאו-ויט אמסטרדם, RKSV פנקרטיוס, אמסטרדמשה FC וא.ז. אלקמאר, ובשנת 2018 הצטרף למחלקת הנוער של אייאקס. בשנת 2020 החל לשחק בקבוצת המילואים של אייאקס. ב-15 במאי 2022 ערך את הופעת הבכורה שלו בקבוצה הראשונה של המועדון, בתיקו 2-2 נגד ויטסה ארנהם במסגרת המחזור ה-34 והאחרון בליגת העל ההולנדית לעונת 2021/2022, ובסך הכל ערך שבע הופעות ליגה במדי המועדון.

ב-1 באוגוסט 2022 האריך את חוזהו באייאקס עד לתום עונת , והושאל לטוונטה מליגת העל ההולנדית. בתום העונה חזר לאייאקס, וב-2 בפברואר 2024 חתם על חוזה קבוע לשלוש שנים וחצי בטוונטה. בסך הכל ערך 38 הופעות ליגה במדי המועדון, בהן הבקיע שני שערים.

ב-3 בפברואר 2025 חתם ברומא מהסרייה א'. ב-16 בפברואר ערך את הופעת הבכורה שלו במועדון, בניצחון 0–1 על פארמה במסגרת המחזור ה-25 בליגה לעונת 2024/2025, ובסך הכל ערך שלוש הופעות ליגה עד לתום העונה.

ב-31 באוגוסט 2025 הושאל לפ.ס.וו. איינדהובן מליגת העל ההולנדית למשך עונת 2025/2026. ב-13 בספטמבר ערך את הופעת הבכורה שלו המועדון, בניצחון 3–5 על אן.אה.סיי. ניימכן במסגרת המחזור החמישי בליגה. ב-16 בספטמבר ערך את הופעת הבכורה שלו בליגת האלופות, בהפסד 1–3 לרויאל אוניון סן-ז'ילואז במסגרת שלב הבתים לעונת 2025/2026.

## קריירה בין-לאומית
סלאח א-דין נולד באמסטרדם שבהולנד להורים ממוצא מרוקאי. הוא שיחק בנבחרות הצעירות של הולנד.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:כדורגלני אייאקס
קטגוריה:כדורגלני טוונטה
קטגוריה:כדורגלני רומא
קטגוריה:כדורגלני פ.ס.וו. איינדהובן
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2025
קטגוריה:מרוקאים שנולדו ב-2002
קטגוריה:הולנדים שנולדו ב-2002
פאונד האי מאן

**פאונד האי מאן** (בקיצור: **IMP**; סמל: **£**), או **לירה מאנית**, היא המטבע של האי מאן, בשוויון עם הלירה שטרלינג. הלירה המאנקסית מחולקת ל-100 פני. שטרות ומטבעות, הנקובים בלירות ובפני, מונפקים על ידי ממשלת האי מאן.

## היסטוריה
המטבעות המאנים הראשונים הונפקו באופן פרטי בשנת 1668 על ידי ג'ון מארי, סוחר מדאגלס, והיו מורכבים מפני שוות ערך למקבילותיהם האנגליות. "פני מארי" אלה הפכו להימלך חוקי בשנת 1679, כאשר טינוולד הוציא אל מחוץ לחוק את המטבעות הפרטיים הלא רשמיים שהיו במחזור לפני ולצד המטבעות של ג'ון מארי (גם מטבעות אנגליים הותרו על פי חוק זה).

בשנת 1692, שוקמה הלירה המאנית, באותה תקופה, טינוולד גם אסר על הוצאת כסף מהאי, בניסיון לשמור על אספקת המטבעות.

בשנת 1696 התרחש פיחות נוסף, כאשר כל מטבעות הכסף והזהב האנגליים נערכו ב-14 פני מאנקי לכל שילינג. בין השנים 1696 ו-1840, מטבעות נחושת מאנקי הופצו לצד מטבעות כסף וזהב אנגליים, ומאוחר יותר בריטיים, בקצב של 14 פני לשילינג אחד. כמו באנגליה, היו 20 שילינגים לפאונד.

בשנת 1708, פנתה ממשלת האי מאן למטבעה המלכותית וביקשה להנפיק מטבעות עבור האי. מנהל המטבעה סר אייזק ניוטון, סירב. כתוצאה מכך, הנפקת המטבעות הממשלתית הראשונה באי הייתה בשנת 1709. מטבעות אלה הפכו להימלך חוקי ב-24 ביוני 1710. בשנת 1733 אסר טינוולד על מחזור כל מטבע "בסיסי" (לא כסף או זהב) מלבד אלו שהונפקו על ידי הממשלה.

## שיויון עם לירה שטרלינג
האי מאן נמצא באיחוד מטבע חד-צדדי "דה-פקטו" עם בריטניה: ממשלת מאן הפכה את המטבע הליש"ט להילך חוקי באי, ומגבה את השטרות והמטבעות שלה בשטרות של בנק אנגליה.

ניתן להמיר שטרות ממשלתיים של האי מאן, לפי דרישה, במחיר נקוב בשטרות של בנק אנגליה בעלי ערך שווה ערך בכל סניף של בנק האי מאן. כל השטרות והמטבעות שהם הילך חוקי בכל חלק של הממלכה המאוחדת (למשל, שטרות של בנק אנגליה) הם הילך חוקי באי מאן.

שלא כמו שטרות של צפון אירלנד וסקוטלנד, בריטניה אינה דורשת מממשלת האי מאן לגבות את שטרות ומטבעות לירה מאנית בשטרות של בנק אנגליה. אין הגבלה על פי החוק הבריטי על מספר השטרות והמטבעות שהם רשאים להנפיק, אך באותה מידה שטרות לירה מאנית אינם מטבע חוקי בבריטניה מכיוון שהם לא אושרו על ידי הפרלמנט הבריטי. השטרות והמטבעות אינם מגובה על ידי ממשלת בריטניה או בנק אנגליה, ואין ערובה להמרה מעבר לזו שניתנה על ידי רשויות האי מאן. עם זאת, הדרישה בחוק המטבע של האי משנת 1992 לאוצר האי מאן להחליף שטרות של לירה מאנית לפי דרישה בשטרות של בנק אנגליה מגבילה בפועל את הנפקת המטבע ללא גיבוי, והסכום הכולל של השטרות המונפקים חייב להיות מאושר מראש על ידי טינוולד.

## קישורים חיצוניים

## הערות שוליים

קטגוריה:מטבעות בני המרה
קטגוריה:מטבעות אירופה
קטגוריה:האי מאן
קיאן פיץ-ג'ים

**קיאן פרנקלין פיץ-ג'ים** (בהולנדית: **Kian Franklin Fitz-Jim**; נולד ב-5 ביולי 2003 באמסטרדם שבהולנד) הוא כדורגלן הולנדי המשחק בעמדת הקשר בקבוצת אייאקס מליגת העל ההולנדית.

## קריירת מועדונים
פיץ-ג'ים גדל במחלקות הנוער של בויטנפלדרט, אמסטרדמשה FC וא.ז. אלקמאר, ובשנת 2019 הצטרף למחלקת הנוער של אייאקס. בשנת 2020 החל לשחק בקבוצת המילואים של אייאקס. ב-8 בינואר 2023 הוא ערך את הופעת הבכורה שלו בקבוצה הראשונה של המועדון, בתיקו 1-1 נגד אן.אה.סיי. ניימכן במסגרת המחזור ה-15 בליגת העל ההולנדית לעונת2022/2023. הוא ערך שלוש הופעות נוספות בעונה זו, אחת בליגה ושתיים בגביע ההולנדי.

ב-30 באוגוסט 2023 האריך פיץ-ג'ים את חוזהו באייאקס עד לחודש יוני 2027, והושאל לאקסלסיור רוטרדם מליגת העל ההולנדית למשך עונת 2023/2024. הוא ערך עשר הופעות ליגה במדי המועדון, וב-11 בינואר 2024 חזר לאייאקס, שהחליטה לסיים את השאלתו מוקדם יותר, והמשיך לשחק בקבוצת המילואים של המועדון.

עונת 2024/2025 הייתה עונת הפריצה של פיץ-ג'ים בקבוצה הראשונה של אייאקס, והוא ערך בה 44 הופעות בכל המסגרות, בהן הבקיע ששה שערים.

## קריירה בין-לאומית
פיץ-ג'ים שיחק בנבחרות הצעירות של הולנד. בשל שורשיו הוא זכאי לייצג גם את נבחרות הונג קונג וסורינאם.

## חיים אישיים
פיץ-ג'ים נולד בהולנד לאב יליד הולנד ממוצא סורינאמי וסיני ולאם הונג קונגית שהיגרה להולנד בילדותה.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני אייאקס
קטגוריה:כדורגלני אקסלסיור רוטרדם
קטגוריה:הולנדים שנולדו ב-2003
ווקטוריוס טכנולוגיות רפואיות

**ווקטוריוס טכנולוגיות רפואיות בע"מ** המוכרת בשם המקוצר **וקטוריוס** ובאנגלית **Vectorious**) היא חברה פרטית ישראלית העוסקת במכשור רפואי לניטור אי-ספיקת לב.

## היסטוריה
החברה הוקמה באוקטובר 2011 על ידי ד"ר אייל אוריון, רוני וינשטיין ואורן גולדשטיין. החברה צמחה בחממת רד-ביומד שהוקמה על ידי יהודה זיסאפל ופרופ' נאווה זיסאפל. אורן גולדשטיין כיהן כמנכ"ל החברה מאז הקמתה, ואייל אוריון החליפו בשנים האחרונות. החברה פיתחה שתל זעיר המהווה חיישן המנטר את תפקודי הלב ולחץ הדם בחולים הסובלים מאי-ספיקת לב. השתל מושתל בהליך זעיר-פולשני בעלייה השמאלית של הלב, והוא מודד לחץ שמאלי בלב, המשמש אינדיקציה להחמרה באי-ספיקת לב. מטופל שהושתל בו החיישן מפעיל מדי יום למשך דקה יחידה חיצונית דמוית חגורה, הנלבשת על הגוף, שאליה משדר החיישן את הנתונים שאסף. הנתונים מועברים באמצעות האינטרנט לרופא המטפל, לשם החלטה על הטיפול הנדרש, למשל שינוי מינון של תרופה. 

המשרד הראשי של החברה שוכן בתל אביב, ובספטמבר 2025 העסיקה 120 עובדים, כולם בישראל.

בפברואר 2025 גייסה החברה 5 מיליון דולר, וביולי 2018 גייסה 9.5 מיליון דולר. מאז הקמתה ועד לספטמבר 2025 הושקעו בחברה בסך הכל 35 מיליון דולר. בשנת 2018 קיבלה החברה קיבלה מענק של 2.2 מיליון דולר מהאיחוד האירופי במסגרת תוכנית Horizon 2020. עם המשקיעים בחברה נמנים משפחת זיסאפל, ערי סטימצקי, זהר גילון וארי ראב"ד ורעייתו רוני, וקרנות הון סיכון אחדות. על פי הערכות וציטוטים בעיתונות, בשנת 2023 רכשה חברת Edwards Lifesciences האמריקאית 52% מהחברה לפי שווי של 497 מיליון דולר, ובספטמבר 2025 השלימה את הרכישה ל-100%, לפי אותו שווי.

## קישורים חיצוניים
* 

* 
* 

## הערות שוליים

קטגוריה:יצרני מכשור רפואי ישראלים
קטגוריה:ישראל: חברות שהוקמו ב-2011
קטגוריה:תל אביב-יפו: חברות
קטגוריה:חברות ישראליות שעשו אקזיט
החצר הישנה (בוקרשט)

**החצר הישנה** (ברומנית: **Curtea Veche**, תעתיק עברי: קוּרְטְאָה וֶקֶה) נבנתה כ"חצר נסיכותית" שכללה ארמון וביצורים שהוקמו על ידי ולאד המשפד ("דרקולה") בשנים 1458–1459, אם כי נמצאו עדויות ארכאולוגיות שהמקום היה מיושב גם במאה ה-13. החל מהמאה ה-14 הייתה החצר מקום מושבם של שליטים ולכיים.

האתר שוכן במרכז ההיסטורי של בוקרשט, רומניה והוא מתוחזק ומופעל על ידי מוזיאון העיר בוקרשט.

## אטימולוגיה
החצר נבנתה במאה ה-15 כ"חצר נסיכותית". בשנת 1775, הקים אלכסנדר איפסילנטי חצר נסיכותית חדשה, על גבעת מיכאי וודה (Mihai Vodă hill), באזור בו נמצא פארק איזבור (Izvor Park). הארמון הישן התדרדר עקב רעידת אדמה, מספר שריפות ונזקים שנגרמו במהלך השנים. החצר הנסיכותית קיבלה את השם "החצר הישנה", כדי להבדילה מ"החצר החדשה".

## היסטוריה
בוקרשט הייתה מקום מגוריהם של שליטי מונטניה, עוד בטרם הפכה לבירת ולאכיה. בחצר הישנה ניתן למצוא עדויות מאז ומהשינויים שנעשו במקום לאורך ההיסטוריה.
ממוזער|320x320 פיקסלים|מסמך המאשר ש"ולד המשפד" הקים כאן את חצרו ב-20 בספטמבר 1459
ולאד המשפד הרחיב את פני השטח של מבצר לבנים קדום והקיף אותו בחומות אבן, כדי שישמש עבורו "חצר נסיכות" מבוצרת.

מאוחר יותר, במאה ה-16, במהלך שלטונו של מירצ'ה הרועה תוקן הארמון, והוא הפך לגרעין הכלכלי של בוקרשט, מוקף בבתי סוחרים ואומנים. וכן הוקמה "כנסיית הבשורה" (Annunciation Church), הנחשבת לכנסייה העתיקה ביותר בבוקרשט. 

מאתיי בסאראב (1632–1654) שיפץ את הארמון במהלך שלטונו, כך שהוא "נבנה מחדש לחלוטין... אלגנטי להפליא" עם "מראה מקסים, הרבה יותר משובח ועליז". שינוי נוסף בוצע בתקופת הנסיכים קונסטנטין ברנקוביאנו (1688–1714) ושטפאן קנטאקוזינו (1714–1715). בתקופת שלטונם של השניים הייתה "החצר" בגודלה המרבי: הארמון והגנים השתרעו על פני 25,000 מ"ר, עליהם נבנו ארמון ראשי, כנסיית הבשורה, מספר בניינים, אולמות קבלת פנים, אורוות וגנים.

בשנת 1775 בנה אלכסנדר איפסלנטי "חצר נסיכותית חדשה" (Curtea Nouă) בגבעת ספירי. ומאז נקראת הקודמת: "החצר הישנה".

בשנת 1798 נמכרה החצר הישנה במכירה פומבית על ידי קונסטנטין האנגרלי (Constantine Hangerli) ובשטח נבנו בתים, רחובות, בתי מלאכה וחנויות, תוך שימוש במבנים העתיקים כיסודות.

### כנסיית הבשורה
ממוזער|200x200 פיקסלים|כנסיית קורטיה וקה (2023)
ממוזער|מבט מבפנים על כיפת כנסיית הבשורה
ב"חצר" הייתה גם קפלה, אך הכנסייה שנבנתה בשנת 1559, הייתה המקום הדתי העיקרי והאתר בו הוכתרו השליטים. חזית הכנסייה עוטרה בפסים אופקיים של לבנים ופסים צרים של טיח.

על קיר הכניסה מצוירים דיוקנות של מייסדי הכנסייה: מירצ'ה הרועה והליידי צ'יאג'נה בצד אחד, ושטפן קנטאקוזינו והליידי פאונה בצד השני. בתקופת האחרונים, בשנת 1715, הוצבו בכניסה פסלי אבן. מירצ'ה הרועה קבור בכנסייה. הכנסייה היא "המבנה הדתי העתיק ביותר שנשמר במראהו המקורי בבוקרשט".

### חפירות ארכאולוגיות
במספר חפירות ארכאולוגיות שבוצעו החל משנת 1967 נחשפו שברי קיר לבנים מהמאה ה-14, מרתפים של הארמון וכן כלי חרס וברזל.

## תרבות פופולרית
בתפקידו הנוכחי כמוזיאון, הארמון והשכונה היוו השראה למאטיי קאראג'אלה לכתוב את הרומן שלו "Craii de Curtea-Veche".

## ביאורים

## קישורים חיצוניים

## הערות שוליים

קטגוריה:בוקרשט: היסטוריה
קטגוריה:בוקרשט: מבנים
Living in the Material World

***Living in the Material World*** (מאנגלית: "חי בעולם החומרני") הוא אלבום האולפן הרביעי של המוזיקאי האנגלי ג'ורג' האריסון. את האלבום הוציאה לאור חברת אפל רקורדס. האלבום קיבל תואר של אלבום זהב מטעם איגוד תעשיית ההקלטות האמריקאי יומיים לאחר יציאתו. הוא גם הגיע לראש מצעדי האלבומים בקנדה ובאוסטרליה ולמקום השני ב.

האלבום בלט בזכות התוכן הלירי הבלתי מתפשר של שיריו, המשקף את מאבקו של האריסון להארה רוחנית כנגד מעמדו ככוכב רוק. בניגוד ל-*[[All Things Must Pass]]*, האריסון צמצם את ההפקה עבור האלבום, תוך שימוש בקבוצת ליבה של מוזיקאים, שכללה את ניקי הופקינס, קלאוס פורמן, רינגו סטאר, זקיר חוסיין ועוד.

עם יציאתו לאור תיאר אותו מגזין "רולינג סטון" כ"קלאסיקת פופ" וכיצירה ש"עומדת בפני עצמה כמאמר אמונה, מופלאה בזוהרה". כיום רואים מבקרי המוזיקה באלבום כיורש ראוי ל-*All Things Must Pass*, גם אם הוא לא מתשווה לו בהכרח. חברת EMI הוציאה מחדש את האלבום בשנת 2006, בגרסה מחודשת הכוללת רצועות בונוס, וכן הוציאה סט CD/DVD במהדורת דלוקס שכללה קטעי סרטים של ארבעה שירים. מהדורה חדשה, שעברה רמיקס והרחבה, יצאה בשנת 2024 לציון 50 שנה ליציאתו.

## רשימת הרצועות

## קישורים חיצוניים

## הערות שוליים

קטגוריה:אלבומי ג'ורג' האריסון
קטגוריה:אלבומים שהופקו על ידי ג'ורג' האריסון
משפט ואן אובל

בגאומטריה, **משפט ואן אובל** הוא משפט הנוגע לבנייה של ריבועים על גבי מרובע כללי.

המשפט מוכיח שהקטעים המחברים את מרכזי הכובד של ארבעת הריבועים, מאונכים זה לזה ושווים באורכם.

המשפט נקרא על שם המתמטיקאי הבלגי הנריקוס אוברטוס ואן אובל שהוכיח את המשפט בשנת 1878.

## נוסח המשפט
ממוזער|תרשים המציג את משפט ואן אובל
יהי מרובע כללי \square ABCD בונים על גבי צלעותיו ארבעה ריבועים הפונים החוצה מן המרובע, והם \square ABFE, \square BCNM, \square CDJI ו-\square DAHG. מסמנים את מרכזי הכובד של הריבועים הללו ב-O, R, Q ו-P בהתאמה. אזי:

# PR=OQ
# PR\perp OQ

## הוכחה
ניתן להוכיח את משפט ואן אובל באמצעות המישור המרוכב.

משכנים את כלל התרשים של משפט ואן אובל במישור המרוכב. מגדירים \omega:=\frac{1}{2}+\frac{1}{2}i=\frac{1}{\sqrt{2}}e^{\frac{i\pi}{4}} . יש לשים לב כי \omega-i\omega=1 וכי \omega+i\omega=i.

ניתן להוכיח כי O=\omega A+(1-\omega)B, R=\omega B+(1-\omega)C, Q=\omega C+(1-\omega)D ו-P=\omega D+(1-\omega)A.

לכן:

\begin{align}
i(P-R)=i((\omega D+(1-\omega)A)-(\omega B+(1-\omega)C)) \\
=i\omega D+(i-i\omega)A-i\omega B -(i-i\omega)C \\
=-(1-\omega)D+\omega A+(1-\omega)B-\omega C \\
=(\omega A+(1-\omega) B)-(\omega C +(1-\omega) D) \\
=O-Q
\end{align}

מאחר שבמישור המרוכב הכפלה של קטע ב-i משמרת את אורכו ומסובבת אותו ב-90^\circ, מקבל כי PR שווה באורכו ל-OQ ומאונך לו.

**מ.ש.ל.**

## קישורים חיצוניים

* גרסה אינטראקטיבית של משפט ואן אובל באתר של Wolfram Demonstrations.
* 
* 

## ראו גם
* משפט בוטמה
* משפט נפוליאון

## הערות שוליים

קטגוריה:משפטים בגאומטריה אוקלידית
קטגוריה:מרובעים
קטגוריה:הוכחה
צבי טנא

**צבי טנא** (2 ביולי 1929 – 3 בספטמבר 2024) היה דיפלומט ישראלי שכיהן, בין היתר, בתפקידים שונים בטורקיה ובצרפת, וכן כשגריר ישראל בגבון, באקוודור ובצ'ילה.

## ביוגרפיה
נולד כצבי כהן, גדל והתחנך בתוניסיה. ב-1949 סיים את . בנעוריו היה חבר בתנועת נוער ציונית, וב-1951 עלה לארץ, עם חבריו לתנועה. לאחר עלייתו הצטרף לקיבוץ כרמיה (שנוסד ב-1950, זמן קצר לפני עלייתו, על ידי גרעין של עולים מתוניסיה ומצרפת).

לאחר שעזב את הקיבוץ, החל לעבוד ב-1959 במשרד החוץ ואז עבר לגור בירושלים, וגם שינה את שם משפחתו ל"טנא". במהלך עבודתו שירת במדינות שונות ובהן טורקיה (בשנים 1962–1967) וצרפת (בשנים 1974–1979).

ב-1973 היה שגריר ישראל בגבון, וכיהן שם כמה חודשים, עד נובמבר 1973. בשנים 1984–1987 היה שגריר ישראל באקוודור, ובשנים 1987–1989 היה שגריר ישראל בצ'ילה.

במקביל לעבודתו סיים תואר ראשון, שני ושלישי. ב-1962 סיים תואר ראשון בכלכלה ובסוציולוגיה באוניברסיטה העברית בירושלים. ב-1979 סיים תואר שני ביחסים בין-לאומיים וב-1982 סיים תואר שלישי, גם כן ביחסים בין-לאומיים.

ב-1999 פרש לגמלאות ממשרד החוץ.

## חיים אישיים
טנא היה נשוי פעמיים. מאשתו הראשונה, מרגלית, היה אב לבן ובת. הוא התגרש ב-1956. כמה שנים לאחר הגירושין עברה אשתו לשעבר להתגורר בפריז עם בתם, ושם סיימה תואר דוקטור בפסיכולוגיה קלינית.

בנו, עמוס (1953–1973), נהרג במלחמת יום הכיפורים.

אשתו השנייה הייתה רות טנא, שבנישואיהם כבר הייתה אם לבת מנישואיה הראשונים.

התגורר בשכונת קטמון בירושלים.

בין חבריו היו פרופ' קלוד סיטבון ומשה מזרחי (במאי קולנוע).

### מות בנו והנצחתו
בנו של טנא, עמוס, גויס לצה"ל בנובמבר 1971 והוצב לחיל השריון. לאחר שהשתלם בבית-הספר לשריון בקורס טענים-קשרים ובקורס מפקדי טנקים, נשלח ליחידת שריון בדרום הארץ. במלחמת יום הכיפורים השתתף עמוס בקרבות הבלימה נגד המצרים בסיני. ב-7 באוקטובר 1973 נפל בקרב. זמן מה היה מוגדר כחלל שמקום קבורתו לא ידוע. לאחר שצוות חיפושים מצא את הטנק שלו על שפת תעלת סואץ וגם גופתו נמצאה, נקבר בחלקה הצבאית של בית-העלמין בהר הרצל בירושלים.

מותו של בנו השפיע על טנא בהמשך חייו והוא השתתף באירועים שונים להנצחתו. כך, הקימה המשפחה בעזרת ידידים, מועדון קולנוע לצעירים לזכר בנם, במרכז הקהילתי של קריית יובל בירושלים. המועדון הוקם כדי לסמל את תוכניותיו של עמוס, שטרם מותו התעניין בתחום הקולנוע, והתעתד גם ללמוד קולנוע לאחר סיום שירותו.

ב-2020 נוסד מיזם בשם "אבנים עם לב אדם" על ידי ארגון "נאוה" מתוך מטרה ליצור חיבור בין ישראל לבין המשפחות השכולות בארץ ובתפוצות. משפחות שכולות המתגוררות בחו"ל, שלא יכלו לעלות לקבר יקיריהם, בגלל מגפת הקורונה, עיטרו חלוקי נחל שנשלחו באמצעות נציגויות ישראל בעולם והדואר הדיפלומטי לישראל. חלוקי הנחל המעוטרים הונחו על ידי מתנדבים מקרב עובדי משרד החוץ על קברי הנופלים. בערב יום הזיכרון, שר החוץ גבי אשכנזי, ומנכ"ל משרד החוץ, אלון אושפיז, הניחו חלוק נחל על קברו של עמוס טנא כהן, כשאת חלוק הנחל שלחה מצרפת מרגלית, אמו של עמוס.

## קישורים חיצוניים
* 

## הערות שוליים

קטגוריה:ישראלים ילידי תוניסיה
קטגוריה:כרמיה (קיבוץ): אישים
קטגוריה:עובדי משרד החוץ
קטגוריה:דיפלומטים ישראלים
קטגוריה:שגרירי ישראל בצ'ילה
קטגוריה:שגרירי ישראל באקוודור
קטגוריה:קטמון: אישים
קטגוריה:אבות שכולים: חללי צה"ל
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1929
קטגוריה:ישראלים שנפטרו ב-2024
Where Is My Husband!

**""** הוא שיר של הזמרת-יוצרת הבריטית ריי. היא כתבה והפיקה אותו יחד עם שותפה הקבוע מייק סבת'. לאחר שביצעה אותו במספר הופעות בפסטיבלים, הוא יצא לאור ב-19 בספטמבר 2025, כסינגל המוביל מתוך אלבום האולפן השני שלה *[[This Music May Contain Hope]]*, על ידי חברת התקליטים Human Re Sources.

## רקע והכרזה
ריי ביצעה את "" ב-28 ביוני 2025 בפסטיבל גלסטונברי, כשיר הפתיחה של ההופעה שלה על במת הפירמידה. סורג' סינג, ממגזין NME, אמר שמדובר ב"שיר ענק" וציין שאת הזמרת ליוותה תזמורת כלי נשיפה. מאוחר יותר היא ביצעה אותו בפסטיבלים אחרים, כולל All Points East באנגליה ופסטיבל הג'אז של מונטרה בשווייץ. בנוסף, ריי רמזה לשיר באפליקציית שיתוף הווידאו טיקטוק וקטע מהפזמון הפך ויראלי.

השיר "Where Is My Husband!" יצא ב-19 בספטמבר 2025. הוא הוכרז כסינגל המוביל מתוך אלבום האולפן השני הקרוב של ריי, אשר היה זמין להזמנה מוקדמת באותו תאריך וצפוי לצאת ב-2026. במקביל ליציאת הסינגל, הזמרת הכריזה על סיבוב הופעות בשם This Tour May Contain New Music, אשר מתוכנן לעבור באירופה ובצפון אמריקה ב-2026. יציאת השיר "Where Is My Husband" לוותה בקליפ. הוא מתחיל כקליפ בשחור-לבן ובהמשך משלב צבעים כאשר ריי מופיעה על הבמה לבושה בשמלה אדומה. הזמרת נראית מאוחר יותר מנסה להגיע לצלו של גבר, מבלי להשיג זאת. ריי ביצעה את השיר בתוכנית The Today Show כחלק מסדרת Citi Concerts.

## הרכב
ריי כתבה והפיקה את "" יחד עם שותפה הקבוע, מייק סבת'. דייוויד בראון, ממגזין רולינג סטון, סיווג את השיר כשילוב של R&B ישן וחדש, תוך הדגשת השימוש שלו בכלי נשיפה ובצלילי היפ הופ. פאולו רגוזה ממגזין Consequence תיאר אותו כשיר פופ בסגנון רטרו, בעוד שהזאיב חוסיין ממגזין Clash פירש אותו כשיר R&B וסול "מתכתי" עם אלמנטים של מוזיקת להקות בנות משנות ה-60.

מילות השיר עוקבות אחר ריי המחפשת חתן ומתייחסות לטבעת אירוסין. לאורך השיר, היא מדמיינת כיצד ייראו חייה איתו בעתיד: "חכי עד שאשים עליו את ידיי/אני אגיד לו גם/כמה זמן הוא גרם לי לחכות". מאוחר יותר היא מבינה ש"היא חייבת למצוא את עצמה אם היא רוצה שאהבה תמצא אותה", לדברי רגוזה. בראיון למגזין ווג הבריטי, ריי דנה בנושא הסינגל: "הפרידה ההרסנית האחרונה שלי הייתה לפני ארבע, חמש שנים. אמרתי לעצמי, 'אני אתחתן איתו'. היינו ביחד במשך שנתיים וזה בסוף לא הסתדר. מעולם לא חוויתי רגש משתק יותר. לקח לי שלוש, ארבע שנים להתגבר עליו. כאילו, אני לא יכולה להרשות לעצמי להתאהב שוב עד שזה בטוח".

## הערכה ביקורתית
### רשימות סוף שנה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ריי
קטגוריה:שירי זהב בממלכה המאוחדת
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
Dark Horse (אלבום של ג'ורג' האריסון)

***Dark Horse*** (בתעתיק: **דארק הורס**; בתרגום לעברית: **סוס אפל**) הוא אלבום האולפן החמישי של המוזיקאי הבריטי ג'ורג' האריסון. האלבום הופץ על ידי אפל רקורדס בדצמבר 1974, אחרי הפצת האלבום הקודם של האריסון, *[[Living in the Material World]]*. האלבום יצא מייד לאחר שהאריסון סיים סיבוב הופעות באמריקה הצפונית יחד עם המוזיקאי ראווי שנקר. היה זה הסיבוב האחרון בארצות הברית של אחד מחברי להקת הביטלס מאז 1966. עם זאת, אותו סיבוב של האריסון נקטל על ידי הביקורות. לטענתן, הדלקת במיתרי הקול שממנה סבל האריסון באותה העת וההסתמכות הכבדה מדי שלו על שנקר היו בעוכריו של אותו סיבוב הופעות.

האריסון כתב את השירים באותו האלבום והלחין אותם במהלך תקופה קשה בחייו האישיים. שירי האלבום התמקדו בעיקר בפרידתו של האריסון מאשתו. באותה העת התמקד האריסון בייסוד אולפן הקלטות משלו ובשיתוף פעולה עם מוזיקאים אחרים, שעמם נמנה שנקר. הסופר סיימון לאנג תיאר את אותו האלבום של האריסון כ"אופרת סבון מוזיקלית, המתמקדת בבעיות במערכת יחסית, בחברויות אבודות ובהרהורים עצמיים".

אותו האלבום של האריסון כולל בתוכו של הופעות אורח של מוזיקאים רבים, סגנונות מוזיקליים שונים, וכמה להיטים שיצאו ממנו. עקב הביקורות השליליות שספג סיבוב ההופעות של האריסון טרם צאתו של האלבום, האלבום ספג ביקורות שליליות אף הוא. אף על פי כן, הוא הגיע למקום ה-4 בבילבורד של האלבומים המוזאנים ביותר באותה העת בארצות הברית, ונחל הצלחה גם במדינות אחרות. דווקא ב, ארץ מולדתו של האריסון, האלבום לא נחל הצלחה גדולה. עטיפת האלבום כוללת תמונות מעובדות מבית הספר שבו למד האריסון, לרגל נוף של הרי ההימלאיה.

## רשימת הרצועות

## קישורים חיצוניים

## הערות שוליים

קטגוריה:אלבומי ג'ורג' האריסון
קטגוריה:אלבומים שהופקו על ידי ג'ורג' האריסון
גיא פודחרני

**גיא "גיאפו" פודחרני** (באנגלית: **Guy Podjarny**; נולד ב-1979) הוא יזם הייטק ישראלי, נשיא חברת אבטחת המידע Snyk ומייסד חברת הבינה המלאכותית Tessl.

## ביוגרפיה
פודחרני נולד ב-1979 למשפחה ממוצא ארגנטינאי. אביו הוא ד"ר אדוארדו פודחרני, נפרולוג ומומחה ליתר לחץ דם, ואימו היא הפסיכולוגית פרלה פודחרני.

את שירותו הצבאי עשה ביחידה 8200 של חיל המודיעין בתחום הסייבר.

## קריירה מקצועית
לאחר שחרורו מצה"ל הצטרף פודחרני ב-2002 כמפתח תוכנה בחברת הסטארט-אפ סנקטום, שפיתחה כלים דינמיים וסטטיים לאיתור חולשות אבטחה. ב-2004 נרכשה החברה על ידי חברת Watchfire והוא שימש כארכיטקט ראשי. ב-2007 נרכשה Watchfire על ידי IBM, ופודחרני עבר לתפקיד מנהל המוצר של אחד ממוצרי Watchfire. בשנת 2010 עזב את IBM כדי לייסד את Blaze.io, סטארט-אפ לשיפור ביצועי אתרים, בה שימש כ-CTO. ב-2012 מכר את החברה ל-Akamai, ועבר לתפקיד Global VP & CTO של תחום ביצועי הרשת.

ב-2015 החליט פודחרני לעזוב את Akamai ולייסד עם אסף חפץ ודני גרנדר, גם הם יוצאי 8200, את חברת Snyk (ראשי התיבות של so now you know). החברה מספקת כלים לאבטחת קוד פתוח ומוצרי ענן עבור מפתחים, ומשרדיה ממוקמים בלונדון, תל אביב ובוסטון. בשנים 2015–2019 שימש פודחרני כמנכ"ל החברה, ותחת הנהגתו היא הגיעה להערכת שווי של מיליארדי דולרים, וביססה את מעמדה כמובילה עולמית בתחום אבטחת יישומים. בשנת 2019 החליף אותו פיטר מקיי כמנכ"ל החברה ופודחרני עבר לתפקיד נשיא ויו"ר, המשיך לעצב את החזון האסטרטגי של החברה, בין היתר באמצעות רכישת חברת אבטחת המידע Helios.

ב-2024 עזב את דירקטוריון החברה, כדי לייסד בלונדון את חברת Tessl, פלטפורמה לפיתוח תוכנה בעידן הבינה המלאכותית. הוא גייס לחברה החדשה 125 מיליון דולר בתוך חצי שנה. החברה שואפת להוביל את תחום הפיתוח ה-AI-Native, ובמקביל לעבודתו בה פודחרני גם מגיש את הפודקאסט AI Native Dev לצידו של סיימון מייפל.

פודחרני משקיע אנג'ל פעיל עם מעל 30 חברות פורטפוליו, הוא משמש יועץ ודירקטור בחברות נוספות, מנטור בתוכניות האצה, ועל שמו רשומים 15 פטנטים.

## חיים אישיים
פודחרני נשוי לסופרת והפסיכולוגית ד"ר גל פודחרני (לבית חוסטצקי). השניים מתגוררים בלונדון והורים לשניים, ובעבר התגוררו גם בקנדה.

ב-2021 הקימו בני הזוג פודחרני את קרן Disrupt לתמיכה בארגונים לשינוי חברתי. פודחרני נחשב לאחד היזמים הישראלים המצליחים בלונדון, עם הון מוערך של כ-700 מיליון ליש"ט נכון ל-2022.

## קישורים חיצוניים
* 
* 

## הערות שוליים

קטגוריה:מנכ"לים ישראלים
קטגוריה:חיילי יחידה 8200
קטגוריה:מגישי פודקאסטים ישראלים
קטגוריה:משקיעי הון סיכון ישראלים
קטגוריה:ישראלים שנולדו ב-1979
Civilization (שיר)

"**Civilization**" (בעברית: "**ציוויליזציה**") הוא סינגל של הלהקה הצרפתית ג'אסטיס, שיצא ב-28 במרץ 2011, בהוצאת חברות התקליטים אד בנגר רקורדס וביקוז מיוזיק. השיר מופיע באלבום האולפן השני של הלהקה, **  כסינגל המוביל של האלבום.

נכון לספטמבר 2025, השיר הושמע למעלה מ-28 מיליון פעמים בספוטיפיי, ולמעלה מ-10 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי דיסקו
Sunshine (שיר של ואן ריפאבליק)

"**Sunshine**" הוא סינגל של להקת הפופ רוק האמריקאית, ואן ריפאבליק, שיצא ב-10 בנובמבר 2021, בהוצאת חברות התקליטים אינטרסקופ רקורדס ומוזלי מיוזיק גרופ. השיר מופיע באלבום האולפן השישי של הלהקה, *[[Artificial Paradise]]* כסינגל המוביל של האלבום. השיר נכתב על ידי נואל זנקנלה, זאק סקלטון, ברנט קטצל, קייסי סמית', טיילר ספרי וראיין טדר, והופק על ידי טיילר ספרי, ראיין טדר, ברנט קטצל וסימון אוסקרופט.

השיר הוא שיר הנושא של הסרט "קליפורד הכלב האדום הגדול" מ-2021.

נכון לספטמבר 2025, השיר הושמע למעלה מ-565 מיליון פעמים בספוטיפיי, ולמעלה מ-27 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## ביאורים

## הערות שוליים

קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי נואל זנקנלה
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:שירים על השמש
קטגוריה:שירי פופ
אתר ההנצחה לנופלי מודיעין-מכבים-רעות

**אתר ההנצחה לנופלי מודיעין-מכבים-רעות** ממוקם במרכז העיר, בצמוד לפארק ענבה ובקרבת כיכר התחבורה. מונצחים בו שמות תושבי העיר שנפלו במערכות ישראל ובפעולות איבה.

בצמוד לאתר ממוקם אתר ההנצחה לנופלי עוצבת הקומנדו.

## האתר
ראשיתו של האתר בשנת 1998, בכיכר קטנה, עגולה ומרוצפת, שנבנתה על מדרון הגבעה ברחוב עמק זבולון, וסביבה השתרעה רחבה נטועת דשא ומרוצפת בחלקה. מול מרכז הכיכר הוצבו כחישורי גלגל לוחות שקופים ממוסגרים ועליהם פרטי הנופלים. לימים הורחב האתר וחלק משטחו רוצף. במרכז כיכר ההנצחה ניצב כיום סלע ובו כן להדלקת אש זיכרון. מאחורי הכיכר הוצבו תרנים לדגלים ומשמאלה ניצבת שורת לוחות שיש שחורים, שראשיהם אלכסוניים, כמו עצים שנגדעו. נכתבו עליהם פרטי הנופלים ותאריכי נפילתם. על גבי הגדר הפנימית של המתחם נרשמה הכתובת "מנשרים קלו מאריות גברו".

על גבי הגדר המקיפה את המתחם מצדה החיצוני מוצבת כתובת המציינת את שם האתר.

### אתר ההנצחה לנופלי עוצבת הקומנדו
250px|ממוזער|ימין
על רחבה הצמודה ממערב לאתר ההנצחה וללא מחסום ביניהם הוקם אתר הנצחה לנופלי חטיבת הקומנדו. נמצאת בו רחבה מרוצפת, שבצידה מוצבת שורת לוחות שיש שחורים דוגמת הלוחות שבאתר השכן, שעליהם נרשמו פרטי חללי העוצבה והיחידות המרכיבות אותה ומועדי נפילתם, החל משנת 1956, בטרם הוקמה העוצבה. בראש הרחבה הוקמה בימת אבן שמאחוריה כותל המיועד להנחת זרים. בראשו מוצבת הכתובת "כי מדי דברי בו זכור אזכרנו עוד" ומעליה מוצב סמל העוצבה. בבימה מוצבים כן להדלקת אש זיכרון ותרנים לדגלים.

## קישורים חיצוניים

* 

## הערות שוליים

מודיעין מכבים רעות
מודיעין מכבים רעות
קטגוריה:מודיעין-מכבים-רעות: מבנים
אינטרוויזיון 2025

**אינטרוויזיון 2025** (ברוסית: **Интервидение 2025**; נקרא גם **Intervision 2025 International Music Contest;** בעברית: **תחרות הזמר של האינטרוויזיון 2025**) הייתה תחרות שירה בינלאומית שהתקיימה בלייב ארנה בפאתי העיר מוסקבה ברוסיה. התחרות התקיימה ב-20 בספטמבר 2025 בהשתתפות של 22 מדינות, ביניהן רוסיה, סין, הודו ועוד. התחרות כללה נציגים בעיקר מטעם BRICS, חבר המדינות, אמריקה הלטינית והמזרח התיכון.

## רקע
תחרות הזמר של האינטרוויזיון היא תחרות שירים בינלאומית הנערכת בחסות הפדרציה הרוסית כאלטרנטיבה לתחרות הזמר של האירוויזיון, ממנה הורחקה. אירוע האינטרוויזיון האחרון התרחש בעיר סוצ'י שבחבל קרסנודאר, רוסיה ב-2008.

ב-3 בפברואר 2025 חתם פוטין על צו רשמי המכריז על התחרות, שעתידה להתקיים במוסקבה במהלך 2025. סגן ראש הממשלה דמיטרי צ'רנישנקו מונה ליו"ר הוועדה המארגנת של האירוע, ומנהל מדיניות הפנים סרגיי קיריינקו מונה ליו"ר המועצה המפקחת. באפריל 2025 פורסם כי התחרות תתקיים ב-20 בספטמבר 2025 באולם Live ארנה שבמוסקבה בהשתתפות 22 מדינות.

## מיקום
ב-29 באוקטובר 2023 ראש ממשלת רוסיה מיכאיל מישוסטין הודיע על תוכניות להקמת תחרות שירים בין-תחומית שתתקיים בשנת 2024 בסנט פטרסבורג. עם זאת, ב-21 במרץ 2024 שונה המיקום המתוכנן למוסקבה. התקציב שמונה לתחרות הוא 600 מיליון רובל (7 מיליון דולר, 24 מיליון שקל). ביוני באותה שנה התחרות נדחתה לשנת 2025.

## פורמט
### עיצוב וסלוגן
ב-16 במאי 2025, הלוגו והסלוגן הרשמי של התחרות נחשפו על ידי המארגנים. הלוגו המעוין מבוסס על סגנון הסופרמטיזם הרוסי. על פי המארגנים, הסלוגן שנבחר לתחרות, "המוזיקה שבלב המדינה שלך" (ברוסית: Музыка в сердце твоей страны), אמור להמחיש את האופי המאחד של האירוע המוזיקלי ואת היכולת שלו "לגרום למיליון לבבות לפעום ביחד".

### הצבעה
ההצבעה נקבעה בידי חבר המושבעים הבינלאומי מהמדינות המתחרות. כל מדינה מתחרה מספקת חבר מושבעים אחד, המוגדר כ-"דמות תרבותית ממדינתה". הרשימה הבאה כוללת רק את חברי המושבעים שהוכרזו רשמית על ידי המארגנים.
*  - אולגה שליאגר
*  - קקה מצ'אדו
*  - וו ביקסיה
*  - חורחה זורו
*  - אדריאנה פאזוס טאקורונטה
*  - מוחסן סייד אחמד עיסא
*  - סולטן נורי
*  - ג'אן ניסאר לון
*  - ז'אנת מוקנוב
*  - פיטר צ'ואני
*  - יריסקלדי אוסמונקולוב
*  - מאמי גוטסו
*  - חאליד אלסאלם
*  - איגור מאטוויינקו
*  - אחמד קרקנבי
*  - מירקו רדנוביץ'
*  - נטסיקי מזוואי
*  - אמירבקי מוסו
*  - ג'סים מוחמד אבדולה
*  - מנסור טשמטוב
*  - אסטלין פולנקו
*  - נגוין טרונג דאי

## משתתפים
ממשלת רוסיה תיאמה באופן ישיר את ההשתתפות של המדינות הזרות בתחרות. ב-12 ביוני, רשימה של 20 מדינות שאושרו להשתתף בתחרות הוכרזה באופן רשמי במסיבת עיתונאים. מדגסקר אושרה גם היא כמשתתפת ב-25 ביולי ואתיופיה, קניה וברזיל הודיעו על השתתפותן בהמשך.

במהלך התחרות, כלי התקשורת הממשלתיים הרוסיים TASS הודיעו כי הזמרת שהייתה אמורה לייצג את ארצות הברית, ואסי, לא תופיע. הם טענו כי הדבר נובע מ"לחץ פוליטי חסר תקדים מצד ממשלת אוסטרליה", שכן לוואסי יש אזרחות כפולה של שתי המדינות. בנוסף, המשתתף הרוסי שאמן ביקש לפרוש מהתחרות לאחר הופעתו בטענה ש"אינו מעוניין בניצחון, אלא בהכנסת אורחים ובמתן הזדמנות למשתתפים האחרים".

## קישורים חיצוניים
* 

## הערות שוליים

קטגוריה:2025 ברוסיה
קטגוריה:2025 במוזיקה
קטגוריה:רוסיה: תרבות